สุชาติ สั่งทช.ออกแบบถนนไร้ฝุ่นสร้างวิถีชุมชน
รมช.คลัง สั่งทางหลวงชนบทสร้างถนนไร้ฝุ่นให้สอดคล้องวิถีชีวิตของชุมชน เผยเดินหน้าสร้างเฟสแรก 3 พันกม.แล้ว
8 ก.พ. 2553

รมช.คลัง สั่งทางหลวงชนบทสร้างถนนไร้ฝุ่นให้สอดคล้องวิถีชีวิตของชุมชน เผยเดินหน้าสร้างเฟสแรก 3 พันกม.แล้ว
นายสุชาติ โชคชัยวัฒนากร รมช.คมนาคม เปิดเผยภายหลังให้นโยบายกรมทางหลวงชนบทว่า กรมทางหลวงชนบทจะต้องสร้างถนนไร้ฝุ่นให้แก่ชุมชนเพื่ออำนวยความสะดวกให้แก่ท้องถิ่นทั่วประเทศ ซึ่งในระยะเริ่มต้นกว่า 3 พันกม.ได้เดินหน้าไปแล้ว แม้จะติดขัดบ้างแต่ได้สั่งการให้มีการแก้ไขให้งานก่อสร้างสามารถเป็นไปตามแผนงานที่วางไว้ อีกทั้งต่อไปหากได้งบประมาณในเฟสที่สองเพื่อก่อสร้างทางอีก 4 พันกม.ซึ่งกรมทางหลวงชนบทได้ออกแบบไว้แล้วนั้นจะสามารถเดินหน้าได้ทันท่วงที โดยจะต้องออกแบบเผื่อเส้นทางการใช้รถจักรยาน เส้นทางที่จอดรถขนส่งสินค้า ฯลฯ เพื่อสอดคล้องกับวิถีชีวิตของประชาชนในท้องถิ่นด้วย